section_heading: Operativna povijest
paragraph_text: Švedska avio industrija Saab AB je dosad proizvela osam zrakoplova Saab 340 AEW&C. Od te brojke, njih šest koristi domaće ratno zrakoplovstvo. Četiri aviona je opremljeno s Erieye radarom dok se dva aviona koriste za zračni transport tijekom mirnodopskih vremena. Zrakoplovi tamo nose oznaku S 100B Argus. U srpnju 2006. švedske zračne snage i Saab AB su sklopili ugovor o nadogradnji dva postojeća aviona s opremom za misije nadzora i surađivanja u međunarodnim vojnim akcijama.